Lars Moa

Lars Kolbjørn Moa (født 1947) er en norsk oversetter og pensjonert lærer, bosatt i Stjørdal i Trøndelag.Presentasjon av Lars Kolbjørn Moa i Forfatterkatalogen på Forfattersentrums nettsider

Han er utdannet lærer med videreutdanning i engelsk og nordisk. Han underviste ved Stokkan ungdomsskole i Stjørdal. 

Moa var styreleder for Ole Vig-fondet i Stjørdal, som deler ut Ole Vig-prisen, fra 1999 til 2014.

Moa har gjendiktet/oversatt barnebøker, diktsamlinger, skuespill og romaner fra færøysk til nynorsk siden 2003. Spesielt har han oversatt mange verk av Jóanes Nielsen. Moa ble nominert til Kritikerprisen for beste oversettelse for sin oversettelse av en av Nielsens diktsamlinger i 2008, og til Bastianprisen i 2014.

Han mottok utmerkelsen Målblome fra Noregs Mållag i 2007 og Trøndersk målpris fra Trønderlaget i 2020. I 2011 ble han tildelt Sokneprest Alfred Andersson-Ryssts pris for sin innsats for norsk-færøysk samarbeid.

I 2022 ble han tildelt Karel Čapek-medaljen av den internasjonale oversetterføderasjonen FIT, og i 2025 Letterstedtska föreningens nordiska översättarpris.

 Oversettelser 
 Sting. Forfatter: Jóanes Nielsen (Orkana 2003)
 Bruer av svoltne ord. Forfatter: Jóanes Nielsen (Samlaget 2004)
 Símun Sámal. Forfatter: Martin Næs (Snøfugl 2005)
 Frå alle kantar ber vinden med seg ord og plantar og teikn. Forfatter: Jóanes Nielsen (Samlaget 2007)
 Det fins dei som tar månelys på alvor. Forfatter: Jóanes Nielsen (Orkana 2008)
 Tider skal komme. Forfatter: Oddvør Johansen (Fonna 2009)
 Dei kallar meg berre Hugo. Forfatter: Rakel Helmsdal (Kapabel 2009)
 Glansbildesamlarane. Forfatter: Jóanes Nielsen (Heinesen 2009)
 U-. Historier om djevelskap. Forfatter: Carl Jóhan Jensen (Samlaget 2010)
Brahmadellane. Forfatter: Jóanes Nielsen (Margbok 2012)
 Tjørebredd sommarfugl. Forfatter: Tóroddur Poulsen (Margbok 2013)
Fiskarmenn. Forfatter: Martin Joensen (Samlaget 2013)
Den kloke ea. Tekst: Oddvør Johansen, ill.: Janus á Húsagarði (Bokbyen 2013)
 Tapet mellom tidsaldrar. Forfatter: Jóanes Nielsen (Bokbyen 2013)
Skriv i sanden. Forfattar: Marjun Syderbø Kjelnæs (Samlaget 2014)
 Rot Tripp. Forfatter: Marjun Syderbø Kjelnæs (Bokbyen 2015)
Er det eit land som heiter weekend? Forfatter: Jóanes Nielsen (Samlaget 2015)
På den andre sida er mars. Forfatter: Sólrún Michelsen (Fonna 2017)
Blid er sommarnatta. Forfatter: Jógvan Isaksen (Bokbyen 2018)
Gudehovud. Forfatter: Jóanes Nielsen (Bokbyen 2018)
Ikkje før da. Forfatter: Oddfríður Marni Rasmussen (Orkana 2021)
Karmageita. Forfatter Marjun Syderbø Kjelnæs. (Orkana 2023)
Jenterommet - ein eksistensiell horrorkomedie. Forfatter Marjun Syderbø Kjelnæs (Orkana 2023)
Udyret i tunnelen. Forfatter Silja Aldudóttir. (Orkana 2024)

 Referanser 

Kategori:Norske pedagoger
Kategori:Norske oversettere
Kategori:Personer fra Stjørdal kommune
Kategori:Portal:Færøyene/artikler